এবারের দ্বিবার্ষিক এশীয় চারুকলা প্রদর্শনী উৎসর্গ করা হয়েছে বরেণ্য শিল্পী কাইয়ুম চৌধুরীর স্মৃতির প্রতি। বাংলাদেশের আধুনিক চারুশিল্পের ইতিহাসে কাইয়ুম চৌধুরী একটি গুরুত্বপূর্ণ নাম। আধুনিক শিল্প-নির্মাণে আবহমান বাংলার রূপ, রংকে যুক্ত করে নিয়েছেন তিনি। ১৭তম এশীয় দ্বিবার্ষিক চারুকলা প্রদর্শনীতে কাইয়ুম চৌধুরীর প্রতি নিবেদিত শ্রদ্ধার্ঘ্য এশীয় শিল্পকলার উৎসবকে গৌরবদীপ্ত করে তুলেছে।